สวัสดีค่ะ อยากสอบถามเกี่ยวกับการรักษาค่ะคือว่ามีอาการปวดตรงบริเวณนิ้วหัวแม่มือข้างซ้าย ลากยาวมาหน้าแขนด้านใน จนถึงข้อศอก บางครั้งปวดถึงบริเวณบ่าแถวต้นคอค่ะ บางครั้งนวดที่บริเวณนิ้วหัวแม่มือแล้วรู้สึกชา เลยเลิกนวดค่ะอยากทราบว่าอาการเหล่านี้เกิจากอะไร และมีวิธีการรักษาอย่างไรคะมันจะเกี่ยวกับการนั่งทำงานกับหน้าจอคอมนานๆมั้ยคะ ช่วงนี้นั่งทำงานหน้าจอคอมครั้งละไม่ต่ำกว่า 4 ชม. วันนึงทำงานหน้าจอคอมไม่ต่ำกว่า 6-7 ชม.เลยค่ะเป็นคนถนัดขวาแต่มีอาการข้างซ้ายค่ะ ข้างขวามีอาการบ้าง แต่พอได้นอนพักก็หาย แต่ข้างซ้ายเป็นมาเกือบ 1 สัปดาห์แล้วค่ะ บางครั้งปวดจนรำคาญ ทายาแล้วก็ไม่หายค่ะ
สวัสดีค่ะ อาการปวดตรงบริเวณนิ้วหัวแม่มือข้างซ้ายดังกล่าวมา อาจเกิดจาก ภาวะกล้ามเนื้อและเส้นเอ็นบริเวณนิ้วอักเสบจากการใช้งาน ยิ่งถ้ามีการใช้งานนานๆก่อนหน้านี้ ยิ่งนึกถึงมากขึ้น สาเหตุอื่นๆเช่นข้ออักเสบจากการใช้งาน กระดูกหักหรือร้าว แต่มักมีอุบัติเหตุนำ และจะปวดมาก ขยับไม่ได้แนะนำการพักการใช้งาน หรือการทำงานลักษณะที่กระตุ้นให้มีอาการขึ้นมาได้ พยายามเปลี่ยนท่าทางบ่อยๆ ไม่ใช้นิ้วใดนิ้วหนึ่งอยู่นิ้วเดียวนานๆ กินยาแก้ปวดเพื่อบรรเทาอาการ ฝึกยืดเหยียดกล้ามเนื้อหลังใช้งานควรไปพบแพทย์ถ้ากินยาแก้ปวดหรือพักการใช้งานไปแล้ว อาการไม่ทุเลา ปวดมากขึ้นเรื่อยๆจนทำงานต่างๆไม่ได้ตามปกติ